NELJANDA KOOSSEISU 

KOMMUNAALKOMISJONI KOOSOLEKU  P R O T O K O L L

Haapsalu						  		16. detsember 2002 nr 1

Algus kell 16.00,  lõpp kell 17.30

Juhatas			komisjoni esimees Toivo Hein
Võtsid osa 	Kalju Aigro, Kaido Antsve, Toivo Hein, Vello Luts, Arder Väli
Kutsutud	arhitektuuri- ja ehitusosakonna juhataja Ksana Fuks
	ehitus- ja arhitektuuriosakonna juhataja Ksana Fuks, maakonna arhitekt Tõnis Padu, AS Haapsalu Veevärk esindaja Jüri Heeringas, Kalle-Kusta Tõnisma, EELK Püha Johannese Koguduse esindaja Madis Kütt, AS Haljastus juhataja Märt Maiste

P ä e v a k o r d:
1. Linnavolikogu detsembrikuu istungile esitatud ja kommunaalkomisjoni menetlusse suunatud eelnõude läbivaatamine ja seisukoha võtmine.
 
2. Eelnõu “Haapsalu linna kalmistute kasutamise eeskirja kinnitamine” läbivaatamine.

Päevakorrapunkt nr 1
ARUTATI:
linnavalitsuse esitatud eelnõud ”Haapsalu ühisveevärgi ja –kanalisatsiooni arengukava esimene lugemine”
OTSUSTATI:
•	Peale ettekande ja kaasettekande ärakuulamist ja küsimustele vastamist lõpetada esimene lugemine ja lubada eelnõu teisele lugemisele.
•	Muudatusettepanekud esitada 22.01. 2003. a.

ARUTATI:
linnavalitsuse esitatud eelnõusid:
Detailplaneeringu kehtestamine (Niine 21)
Detailplaneeringu kehtestamine (Promenaadi 20)
Detailplaneeringu Tööstuse 9 kehtetuks tunnistamine
OTSUSTATI:
teha volikogule ettepanek toetada eelnõusid esitatud kujul ja võtta vastu otsusena.

Päevakorrapunkt nr 2
Eelnõu “Haapsalu linna kalmistute kasutamise eeskirja kinnitamine” läbivaatamine.

ARUTATI:
kahte Haapsalu linna kalmistute kasutamise eeskirja versiooni:
•	05.06.2002 esitas kolmanda koosseisu volikogu liige Kalle-Kusta Tõnisma läbi kommunaalkomisjoni eelnõu “Haapsalu linna kalmistute kasutamise eeskirja kinnitamine”, mis oli suunatud seisukohavõtmiseks linnavalitsuse eelmisele koosseisule.

•	Haapsalu Linnavalitsus esitas volikogule 06.12.2002 eelnõu “Haapsalu linna kalmistute kasutamise eeskirja kinnitamine”.

OTSUSTATI:
Tagastada linnavalitsusele mõlemad arutusel olnud eelnõude versioonid, mille baasil formeeritud uus eelnõu peaks olema:  
1.	täiendatud a) mõistete definitsioonidega;
      b)käitumisjuhistega kalmistute territooriumil
       2. redaktsiooniliselt korrastatud s.t. likvideeritud sisulised kordamised eri peatükkides .

Toetuda EV teistes omavalitsustes olemasolevatele kalmistute kasutamise eeskirjadele (näit Põltsamaa jm).

Toivo Hein
Juhataja ja protokollija